recursal/SuperWikiNEXT-32B huggingface dataset:
**மோனோகார்பிக்** (*Monocarpic*) தாவரங்கள் என்பவை தம் வாழ்காலத்தில் ஒரே ஒருமுறை மட்டும் பூத்து, காய்த்து, கனிகொடுத்து மடியும் தாவரங்கள் ஆகும். இச் சொல் அல்போன்சு டி கான்டில் என்பவரால் முதன்முதலில் பயன்படுத்தப்பட்டது. இதே பொருளுள்ள பிற சொற்கள் கபாசன்த், செமல்பாரசு (semelparous) ஆகும். இச்சொல்லுக்கு எதிரான சொல் பாலிகார்பிக் (Polycarpic) ஆகும். **பாலிகார்பிக்** தாவரங்கள் என்பவை தம் வாழ்காலத்தில் பலமுறை பூத்து, காய்த்து, கனி கொடுத்து மடிபவை ஆகும்.

பிலிடெசியல்சு (Plietesials) எனப்படும் தாவரங்களும் மோனோகார்பிக் தாவரங்கள் போன்றே ஒருமுறை பூத்து மடிகின்றன. கேரளாவின் மூணாறு பகுதியில் காணப்படும் நீலக்குறிஞ்சியும் பிலிடெசியல்சு தாவரங்களே.

தாவரங்கள் பூக்களைக் கொடுக்கும் முன் பல்லாண்டு காலம் வாழ்கின்றன. பூத்தலுக்குப் பின் கனி உருவாதல், விதை உருவாதல் எனப் பல மாற்றங்களுக்குப் பின் மடிகின்றன. இவை அனைத்தும் நடைபெற கார்மோன்கள் எனப்படும் வேதிப்பொருளே காரணமாகும்.

அகாவாசியே, அரெகேசியே, புரமோலிசியே, மூசேசியே, அகன்தசியே, அபோசைனெசியே போன்றவை மோனோகார்பிக் வகையைச் சார்ந்தவை. மோனோகார்பிக் தாவரங்களின் பூக்கள் கனியாகும் முன், அவற்றைப் பறித்து நீக்குவதன் மூலம் அவற்றின் வாழ்நாளை நீட்டிக்கலாம் அல்லது மொட்டுப் பருவத்திலேயே பறித்து விடலாம்.

மேற்கோள்கள்
-----------

1. ↑  Kitajima, Kaoru; Carol K. Augspurger (August 1989). "Seed and Seedling Ecology of a Monocarpic Tropical Tree, Tachigalia Versicolor". *Ecology* (jstor) **70** (4): 1102–1114. doi:10.2307/1941379. .
**ஒளிக்காலத்துவம்** (*Photoperiodism*) என்பது ஒளி மற்றும் இருள் ஆகியவற்றிற்கு ஏற்ப உயிரினங்களில் ஏற்படும் உடற்செயலியல் நிகழ்வு ஆகும். இச்செயல் தாவரம் மற்றும் விலங்குகளில் காணப்படுகிறது. ஒளி மற்றும் இருள் ஆகியவற்றின் அளவிற்கேற்ப தாவரங்களின் வளர்ச்சி நிலைகளில் ஏற்படும் மாற்றம் என்றும் வரையறுக்கலாம்.

தாவரங்கள்
---------

பல ஆஞ்சியோஸ்பெர்ம் பூக்கும் தாவரங்களில் ஃபைட்டோகுரோம் அல்லது கிரிப்டோகுரோம் என்ற ஒளியை ஈர்க்கும் புரதங்கள் உள்ளன. இந்த புரதங்கள் பூக்கள் மலர்வதற்கு இருளின் நீளம் அல்லது பகலின் நீளம் ஆகியவற்றைக் கண்டறிகிறது.

முழுமையான ஒளிநாட்டத் தாவரங்கள்
------------------------------

சில தாவரங்களின் பூக்கள் மலர்வதற்கு முழுமையான இருள் அல்லது குறைவான இருள் தேவைப்படுகிறது. இவ்வகைத் தாவரங்களுக்கு முழுமையான ஒளிநாட்டத் தாவரங்கள் (Obligate Photo Periodic Plants) என்று பெயர்.

பகுதி ஒளிநாட்டத் தாவரங்கள்
--------------------------

இத்தாவரங்களின் பூக்கள் மலர்வதற்கு குறைவான ஒளி அல்லது இருள் தேவைப்படுகிறது.

பைட்டோகுரோம் வகைகள்
-------------------

இது இரண்டு வகைப்படும். அவை: Pr, Pfr.
Pr என்பது செயலற்ற ஃபைட்டோகுரோம் வகையாகும். இது தாவரங்கள் குறைவான ஒளியில் வளர்வதைத் தடை செய்கிறது. Pfr என்பது செயல்படும் ஃபைட்டோகுரோம் புரதமாகும். பகலிலுள்ள சிவப்பு ஒளி Pr என்ற செயலற்ற ஃபைட்டோகுரோம் புரதத்தை செயல்படும் ஃபைட்டோகுரோம் (Pfr) புரதமாக மாற்றுகிறது. செயல்படும் ஃபைட்டோகுரோம் புரதத்தினால் தாவரங்கள் வளர்கின்றன. இதற்கு மாறாக நிழலில் அல்லது இரவில் சிவப்பு ஒளி குறைவாக காணப்படுவதால் இவ்வொளி செயல்படும் நிலையிலுள்ள Pfr ஃபைட்டோகுரோம் புரதத்தை செயலற்ற Pr என்ற ஃபைட்டோகுரோம் புரதமாக மாற்றுகிறது. இதனால் தாவரங்கள் இருளில் அல்லது நிழலில் நன்றாக வளர்வதில்லை.

தாவரங்களில் காணப்படும் இந்த ஃபைட்டோகுரோம் தாவரங்களின் ஒளிக்காலத்துவத்தை நிர்ணயிக்கின்றன. பூக்கும் தாவரங்களில் ஒளிக்காலத்துவத்தை Holiday என்பவர் சோதனை மூலம் நிரூபித்தார். இதே போன்று சில தாவரங்களில் நீல ஒளி மற்றும் புற ஊதாக் கதிர் A ஆகியவற்றை ஈர்க்கும் தன்மை கொண்ட கிரிப்டோகுரோம் என்ற புரதமும் காணப்படுகிறது.

மேற்கோள்கள்
-----------

1. ↑  Fankhauser, Christian (2001). "The Phytochromes, a Family of Red/Far-red Absorbing Photoreceptors". *Journal of Biological Chemistry* **276** (15): 11453–11456. doi:10.1074/jbc.R100006200. பன்னாட்டுத் தர தொடர் எண்:0021-9258. பப்மெட்:11279228.
2. ↑  Casal, J.J. (2014). "Light perception and signalling by phytochrome A". *Journal of Experimental Botany* **65 (11).** (11): 2835–2845. doi:10.1093/jxb/ert379. பப்மெட்:24220656.
3. ↑  Lin, Chentao (2000). "Photoreceptors and Regulation of Flowering Time". *Plant Physiology* **123** (1): 39–50. doi:10.1104/pp.123.1.39. பப்மெட்:10806223.
4. ↑  Chamovitz, Daniel (2013). *What A Plant Knows*. Scientific American. பக். 17–18. பன்னாட்டுத் தரப்புத்தக எண்:978-0-374-28873-0.

மேலும் படிக்க
-------------

* D.E. Fosket, *Plant Growth & Development, A Molecular Approach.* Academic Press, San Diego, 1994, p. 495.
* B. Thomas and D. Vince-Prue, *Photoperiodism in plants (2nd ed).* Academic Press, 1997

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* ஜெர்மனி
* Israel
* யப்பான்
* செக் குடியரசு

 |
**பிரவீணா சாலமன்** (*Praveena Solomon*), இந்தியாவின் தமிழ்நாட்டைச் சேர்ந்த சமூக சேவகரும், சென்னையின் மிக பழமையானதும் பரபரப்புமான *வேலங்காடு தகன மைதானத்தின்* மேலாளருமாவார்.

சென்னையை மையமாகக் கொண்டு இயங்கி வரும் **இந்திய சமூக நல அமைப்பு** என்ற தன்னார்வ தொண்டு நிறுவனத்தில் இணைந்து சமூக சேவை செய்து வந்த பிரவீணா, 2014ஆம் ஆண்டிலிருந்து வேலங்காடு சுடுகாட்டின் மேலாளராக இருந்து வருகிறார்

கல்வி
-----

பிரவீணா, சென்னை பல்கலைக்கழகத்தில் ஆங்கில இலக்கிய பட்டம் பெற்றுள்ள பட்டதாரி ஆவார். மேலும் செவிலியர் படிப்பையும் பயின்றுள்ளார். இந்திய சமூக நல அமைப்பின் செயல்பாடுகளை பற்றி பத்திரிகையில் படித்து, அதன் மூலம் கவரப்பட்டு தொண்டு நிறுவனத்தில் இணைந்து பதினைந்து ஆண்டுகளுக்கும் மேலாக பின்தங்கிய குழந்தைகள் மற்றும் பாலியல் தொழிலாளர்களுக்கு கல்வி கற்பிக்கும் பணியை செய்துவருகிறார்.

தொழில்
------

மார்ச் 2014ஆம் ஆண்டில், நூற்றாண்டுகள் பழமையானதும் சென்னை நகரின் மையப்பகுதியில் அமைந்துள்ளதுமான வேலங்காடு தகன இடத்தோடு சேர்ந்து முப்பத்து எட்டு சுடுகாடுகளை பொறுப்பேற்று  நடத்துவதற்கான ஒப்பந்தத்தை இவர் பணியாற்றும் தொண்டு நிறுவனம் சென்னை மாநகராட்சியிடமிருந்து பெற்றது. இதனடிப்படையில் வேலங்காடு சுடுகாட்டின் பராமரிப்பாளராக பிரவீணா நியமிக்கப்பட்டுள்ளார். இந்திய மத, சமூக கலாச்சார விதிகளின் படி ஒரு பெண் சுடுகாட்டிற்குள் வருவதே தவிர்க்க கூடியது. ஆனால் அதற்கு மாறாக பிரவீணா ஒரு சுடுகாட்டின் மேலாளராக பொறுப்பேற்று நடத்துவதை ஆரம்பத்தில், உள்ளூர் மக்கள் வித்தியாசமாகவும், எதிர்ப்பு கண்ணோட்டத்துடனும் பார்த்துள்ளனர்.

படிப்படியாக, காவல்துறையினரின் ஆதரவு மற்றும் இவரது சொந்த முயற்சியின் காரணமாக இந்த சுடுகாட்டின் ஒட்டுமொத்த அமைப்பையே ஒரு பூங்காவைப் போல மாற்றினார். இதனை கண்டுணர்ந்த பொதுமக்களும் இப்போது இவருக்கு உதவியாகவும் கரிசனையோடும் நடந்து கொண்டுள்ளனர். இவரின் மேலாண்மையின் கீழ், இந்த சுடுகாடு, பல்வேறு நவீன வசதிகளை பெற்றும், சுத்தமாகவும் சுகாதாரமாகவும் பராமரிக்கப்பட்டு வருகிறது.

ஒரு சுடுகாட்டினை பொறுப்பேற்று நடத்துவது முழுக்க ஆண்களின் வேலை என்று கருதப்பட்ட நிலையில் பிரவீணா அந்த கருத்தினை உடைத்து முதன்முறையாக, சிறப்பாக செயல்பட்டு வருவது குறிப்பிடத்தக்கது.

இத்தகைய துணிச்சலான செயலுக்காக, இந்தியக் குடியரசுத் தலைவர் மாளிகையில் 2018ஆம் ஆண்டிக்கு நடைபெற்ற விழாவில், பெண்கள் மற்றும் குழந்தைகள் நலத்துறை அமைச்சரான மேனகா காந்தியிடம், 'முதல் பெண்கள்' என்ற விருதை பெற்றுள்ளார். இந்த விருது அந்தந்த துறைகளில் சிறந்து விளங்கும் பெண்களை அங்கீகரிக்கும் வகையில் வழங்கப்படுகிறது.

மேற்கோள்கள்
-----------

1. ↑  "The Chennai woman who runs a Hindu crematorium" (in en-GB). *BBC News*. 2016-08-04. .
2. ↑ . 2016-08-04.
3. ↑ . 2016-07-17.
4. ↑  "CusCustodian of the dead offers bereaved her shoulder to cry on".
5. ↑  Pal, Sanchari (2017-09-23). "How This Woman Broke Taboos By Transforming Chennai's Oldest Crematorium". *The Better India* (in அமெரிக்க ஆங்கிலம்). பார்க்கப்பட்ட நாள் 2023-03-25.
மலர் மருத்துவ மருந்துகளைப் பார்வையிடும் பெண்
**எஸ்மலர் மருத்துவம்** (*Bach flower remedies*) என்பது ஹோமியோபதி மருத்துவத்துக்கு சகோதர மருத்துவமாகத் திகழ்கிறது. மலர் மருந்துகளைக் கண்டுபிடித்தவர் ஹோமியோபதியிலும், ஆங்கில மருத்துவத்திலும் புகழ்பெற்ற மருத்துவர் எட்வர்டு பாட்ச் என்பவர். எந்த நோய்க்கும் மனமே மூலகாரணமாகும். நோய்க்கான ஆரம்ப இடம் மனம் என்பதை அறிந்து கொண்டார். மனதை சரிப்படுத்தினால், உடல் குணமடையும் என்பதைத் தெரிந்து கொண்டதால் 1930-ல் காடுகளுக்குச் சென்று அங்குள்ள மலர்களையும், இலைகளையும் உண்டு சோதித்துப் பார்த்தார். 

**மனதில் ஏற்படும் நம்பிக்கையே மருந்து பயமே நோய் என்பது உண்மை**

  

பல மலர்களைப் பலருக்கும் கொடுத்து சோதித்துப் பார்த்தார். மனதை ஒழுங்குபடுத்தக்கூடிய 38 மலர்களைச் சேகரித்து 38 மருந்துகளை தயாரித்தார். மலர் மருத்துவப் பயன்பாட்டினைப் பரப்பினார். பாட்சின் மலர் மருத்துவத்தின் மருந்தியக்கச் சோதனைகளின் முறையான மதிப்பீடுகள் வாயிலாக மருந்துப்போலி விளைவைத் தருவதைத் தவிர இம்மருத்துவத்தில் பலனில்லை என்று விமர்சனத்துக்குள்ளானது.50 : 50 விகிதத்தில் நீரும் சாராயத்தின் கலவையாக மலர் மருத்துவத்தின் மூல நீர்மமருந்து உள்ளது என்றும், கடைகளில் விற்பனை செய்யப்படுவன இந்த மூல மருந்தினைப் பெரும்பாலும் சாராயம் கொண்டு நீர்க்கச் செய்யப்பட்டவையாய் உள்ளதால் மருந்தில் சேர்க்கப்பட்ட தாவரத்தின் வாசனைகூட மருந்தில் நுகர்ந்தறியப்பட முடியாததாக இருப்பதாகவும் கூற்றுக்கள் வெளியாயின.

மேற்கோள்கள்
-----------

1. ↑  D. S. Vohra (2002). *Bach flower remedies : a comprehensive study*. New Delhi: Health Harmony. பக். 258. இணையக் கணினி நூலக மையம்:428012690.
2. ↑  "Bach Flower Remedies for psychological problems and pain: a systematic review". *BMC Complement Altern Med* **9**: 16. 26 May 2009. doi:10.1186/1472-6882-9-16. பப்மெட்:19470153.
3. ↑  Ernst E (2002). ""Flower remedies": a systematic review of the clinical evidence". *Wiener Klinische Wochenschrift* **114** (23–24): 963–966. பப்மெட்:12635462.
4. ↑  The full making process is described in detail in *Bach Flower Remedies: Illustrations and Preparations* by Nora Weeks and Victor Bullen, The CW Daniel Co, 2nd edition 1990, ISBN 9780852072059
5. ↑  "FAQ: Do your essences contain alcohol?". *feelbach.com*. பார்க்கப்பட்ட நாள் 11 August 2014.

தொடர்புடைய நூல்கள்
------------------

1. மலர் மருந்துகள், Dr. Martial Mariapragassam,Homoeo Research & Educational Institute, Pondicherry,(1985) Page: 1-16
2. ஹோமியோபதி எல்லோருக்கும் ஏற்றது, டாக்டர்.எஸ்.வெங்கடாசலம், Minimax, Chennai, (2009), Page: 75-79
3. மகிழ்ச்சி தரும் மலர் மருத்துவ!ம், மரு கு. பூங்காவனம், தமிழ்மண் பதிப்பகம், சென்னை, (2009) பக்கம்: 185-194

வெளியிணைப்புகள்
---------------

* The Original Bach Flower Remedies
கண்ணாடி மரத்தின் இளம்செடி

  

**கண்ணாடி மரம்** *(Looking Glass Tree )* அல்லது **சுந்தரி மரம்** என்பது இசுட்டெர்குலியா பேரினத்தின் மால்வேசியே குடும்பத்தைச் சேர்ந்த தாவரமாகும்.

மரத்தின் அமைப்பு
----------------

சிறிய அழகான பசுமையான மரம். இதன் இலைகள் ஒரு அடி நீளம் வரை இருக்கும். பார்ப்பதற்கு பளபளப்பான மஞ்சள் கலந்த பச்சை நிறத்தில் இருக்கும். இதன் அடிப்பகுதி ஒளிப்புகாதவாறு வெள்ளி நிறத்தில் உள்ளது. இதனால் சூரிய ஒளிப்பட்டு இதன் இலைகள் கண்ணாடி போல் எதிரொளிரும். பார்ப்பதற்கு பல கண்ணாடிகள் தொங்கவிட்டதுபோல் இருக்கும். இவ்விலையில் முகம் கூடத் தெரியும். இம்மரத்தில் சிறிய பச்சை நிறப்பூக்கள் தோன்றும்.

காணப்படும் பகுதிகள்
-------------------

இதில் நான்கு இனங்கள் உண்டு. இந்தியா, பாகித்தான், ஆசிய நாடுகளின் சதுப்ப நிலப்பகுதியில் இவை வளர்கின்றன. பெரும்பாலும் அடர்ந்த காடுகளில் உள்ளது.

சிறப்புகள்
----------

சுந்தரி (கண்ணாடியிலை) மரமே சிறப்பான மரமாகையால் இதற்கு இப்பெயர் வந்தது, இவ்விலைகளிலிருந்ததெதிரொளிரும் ஒளியை பயிர்த்தொழிலுக்கு ஏற்றதாகப் பயன்படுத்துகிறார்கள்.

மேற்கோள்
--------

| 1 || சிறியதும் - பெரியதும்  || அறிவியல் வெளியீடு || ஜூன் 2001


1. ↑   *சிறிதும் - பெரியதும்*. அறிவியல் வெளியீடு. .
**சிந்து ஆறு** (*Sindh River*) என்பது யமுனை ஆற்றின் துணை ஆறாகும். இது இந்திய மாநிலங்களானமத்தியப் பிரதேசம் மற்றும் உத்தரப் பிரதேசம் வழியாகப் பாய்கிறது.

ஆற்றோட்டம்
----------

மத்தியப்பிரதேசத்தின் விதிசா மாவட்டத்தில் உள்ள மால்வா பீடபூமியில் சிந்து உருவாகிறது. இது மத்தியப் பிரதேசத்தின் குனா, அசோக்நகர், சிவபுரி, ததியா, குவாலியர் மற்றும் பிண்டு மாவட்டங்கள் வழியாக வடக்கு-வடகிழக்கு நோக்கிப் பாய்கிறது. பின்னர், உத்தரப் பிரதேசத்தின் ஜாலவுன் மாவட்டத்தில் யமுனா ஆற்றுடன் சம்பல் ஆற்றிற்கு முன்பாக இணைகிறது. இதன் மொத்த நீளம் 470 கிலோமீட்டர்கள் (290 mi) ஆகும். இதில் 461 கிலோமீட்டர்கள் (286 mi) மத்தியப் பிரதேசத்திலும் 9 கிலோமீட்டர்கள் (5.6 mi) உத்தரப் பிரதேசத்தில் பாய்கின்றது.

### துணை நதிகள்

சிந்துவின் முக்கிய துணை நதிகள் பர்பதி, பஹுஜ், குவாரி (குன்வாரி) மற்றும் மஹுவார் ஆகும். மஹுவார் ஆறு உள்ளூரில் சமோஹா ஆறு என்றும் அழைக்கப்படுகிறது. மேலும் இது முன்னாள் கரேரா வனவிலங்கு சரணாலயம் வழியாகச் செல்கிறது.

அணை
---

சிவபுரி மாவட்டத்தில் சிந்து ஆற்றின் குறுக்கே மணிகேதா அணை கட்டப்பட்டுள்ளது. மோகினி சாகர் எனப் பெயரிடப்பட்ட தடுப்பு அணை கீழ்நோக்கி அமைந்துள்ளது.

மேற்கோள்கள்
-----------

1. 1 2  "Water Resources". ENVIS Centre of Madhya Pradesh's State of Environment. Archived from the original on 2017. `{{cite web}}`: Check date values in: `|archive-date=` (help)
2. ↑  "Dams, Rivers & People Dams, Rivers & People" (PDF). Archived from the original (PDF) on 5 November 2009.
**இட்டெர்பியம்(II) அயோடைடு** (*Ytterbium(II) iodide*) என்பது YbI2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். இட்டெர்பியத்தின் அயோடைடு உப்பான இது மஞ்சள் நிறத்தில் திண்மநிலையில் காணப்படுகிறது.

தயாரிப்பு
---------

இட்டெர்பியம்(III) அயோடைடை சூடுபடுத்தினால் இட்டெர்பியம்(II) அயோடைடு உருவாகும்.:

{\displaystyle \mathrm {2\ YbI\_{3}\ {\xrightarrow[{}]{\Delta \ T}}\ 2\ YbI\_{2}\ +\ I\_{2}} }
டெட்ரா ஐதரோபியூரானில் கரைக்கப்பட்ட 1,2-ஈரயோடோயீத்தேனுடன் உலோக இட்டெர்பியத்தைச் சேர்த்து வினைபுரியச் செய்வதன் மூலமும் இதைத் தயாரிக்கலாம்:

{\displaystyle \mathrm {Yb\ +\ ICH\_{2}CH\_{2}I\ {\xrightarrow[{}]{THF}}\ YbI\_{2}\ +\ H\_{2}C=CH\_{2}} }
இவ்வினை அறை வெப்பநிலையில் நடந்தாலும், வினையாக்கிகளின் உணர்திறன் காரணமாக நீரற்ற மற்றும் மந்த வாயுவின் கீழ் இவ்வினை நடைபெற வேண்டியது அவசியமாகும். இல்லையெனில், ஆக்சிசன் இருந்தால் இட்டெர்பியம்(III) அயனிக்கு விரைவான ஆக்சிசனேற்றம் நடைபெறுகிறது. பச்சை நிறத்தில் இருந்து மஞ்சள் நிற கரைசலின் நிறத்தை மாறுவதன் மூலம் இவ்விரைவான ஆக்சிசனேற்றம் பார்வைக்கும் அடையாளமாகும்.

மேற்கோள்கள்
-----------

1. ↑  G. Jantsch; N. Skalla; H. Jawurek (1931-11-10). "Zur Kenntnis der Halogenide der seltenen Erden. V. Über die Halogenide des Ytterbiums" (in en). *Zeitschrift für anorganische und allgemeine Chemie* **201** (1): 207–220. doi:10.1002/zaac.19312010119.
2. ↑  Pierre-Marie Girard; Jean Louis Namy; Henri B. Kagan (April 1980). "Divalent lanthanide derivatives in organic synthesis. 1. Mild preparation of samarium iodide and ytterbium iodide and their use as reducing or coupling agents" (in en). *Journal of the American Chemical Society* **102** (8): 2693–2698. doi:10.1021/ja00528a029. பன்னாட்டுத் தர தொடர் எண்:0002-7863.

மேலும் படிக்க
-------------

* Henri B. Kagan; Namy, Jean Louis (1986). "Tetrahedron report number 213: Lanthanides in organic synthesis". *Tetrahedron* **42** (24): 6573–6614. doi:10.1016/s0040-4020(01)82098-6. பன்னாட்டுத் தர தொடர் எண்:0040-4020.
* Steel, Patrick G. (2001-10-18). "Recent developments in lanthanide mediated organic synthesis". *Journal of the Chemical Society, Perkin Transactions 1* (21): 2727–2751. doi:10.1039/a908189e. பன்னாட்டுத் தர தொடர் எண்:1472-7781.
லேமினேரியா டிஜிட்டேட்டா

***இலேமினேரியா டிஜிட்டேட்டா*** *(Laminaria digitata)* இலேமினாரேசியே தாவரக் குடும்பத்தைச் சேர்ந்த் பெரும்பழுப்புப் பாசுயாகும். இதன் பொதுப்பெயர் *மீப்பெரும் பாசி(oarweed)'* என்பதாகும் இதன் பிறபெயர்களாக, **கடல்பாசி**(seaweed) **பழுப்புப் பாசி**(brawn algae), **பெரும்பாசியுண் பாசி**(tangles) ஆகியவை வழங்குகின்றன.

இது வட அட்லாண்டிக் கடலில் உள் ஒளிநுழைவுப் பகுதியில் பரவலாகக் காணப்படுகிறது.உலகம் முழுவதும் ஆல்கா 18,000 இனங்கள் உள்ளன. இவற்றில் பச்சைப் பாசி, ஊதா பச்சைப் பாசி, பழுப்புப் பாசி, சிவப்பு பாசி என நான்கு வகைகள் உள்ளன. இவற்றில் பழுப்பு பாசி மிகவும் பெரியதாக வளரக்கூடியது. இவை குளிர்ந்த கடல் நீரிலும், பனிக்கடலிலும் நன்கு வளர்கிறது. இவை 300 அடி நீளத்திற்கு வளர்கின்றன. உலகில் உள்ள மிகபெரிய பாசியாகவும் உள்ளன.

உலகின் பெரிய தாவரமான பாசி

வகைகள்
------

பசிபிக் கடலில் உலகின் மிகப்பெரிய தாவரமாக மீப்பெரும்பாசி வளர்கிறது. இது (200 மீ) 660 அடி நீளம் வளரக்கூடியது. இவற்றில் நூற்றுக்கும் மேற்பட்ட கிளைகள் வளர்கின்றன. இவை மெல்லிய கயிறுபோல் உள்ளன. இப்பாசி நிமிர்ந்து வளர்வதற்கு பல காற்றுப்பைகள் இலையின் அடியில் உள்ளன. பழுப்புப் பாசிகள் உணவாகப் பயன்படுகின்றன. பழுப்பு பாசி வகையில் 1,100 பாசியினங்கள் உள்ளன.

மேற்கோள்
--------

| 1 || சிறியதும் - பெரியதும்  || அறிவியல் வெளியீடு || ஜூன் 2001

வெளி இணைப்புகள்
---------------

விக்கிமீடியா பொதுவகத்தில்,  
 ***Laminaria digitata***   
என்பதில் ஊடகங்கள் உள்ளன. 

* Laminaria Digitata on AlgaeBase

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1093337
* விக்கியினங்கள்: Laminaria digitata
* AlgaeBase: 165272
* ARKive: laminaria-digitata
* EoL: 919354
* EPPO: LMINDI
* EUNIS: 65724
* GBIF: 5422479
* iNaturalist: 182945
* IRMNG: 11003004
* ITIS: 11228
* NBN: NHMSYS0021058676
* என்.சி.பி.ஐ: 80365
* SeaLifeBase: 119587
* uBio: 7202232
* WoRMS: 145724

 |


1. ↑   *சிறிதும் - பெரியதும்*. அறிவியல் வெளியீடு. .
*பிங்குவிய்குலா காடேட்டா*
**பிங்குவிய்குலா காடேட்டா**(Pinguicula caudata) அல்லது **பிங்கிகுலா மோரனென்சிசு**(Pinguicula moranensis) எனப்படும் இத்தாவரம் லென்டிபுலேரியசி இனத்தைச் சேர்ந்த ஊனுண்ணித் தாவர வகையைச் சார்ந்த்தாகும். எல் சால்வடோர், குவாத்தமாலா, ஹோண்டுராஸ் மற்றும் மெக்சிகோவை பூர்வீகமாகக் கொண்ட இச்செடியில் உள்ள பூக்களில் வால் போன்ற பகுதி தொங்கிக் கொண்டு இருக்கும். இதனால் இதற்கு இப்பெயர் வந்தது. மேலும் இதை **மெக்சிகன் பசைச்செடி** என்று அழைப்பார்கள். இந்த இனத்தில் இச்செடி மிகவும் பிரபலமானது ஆகும்.

வளரியல்பு
---------

இது மிகவும் ஈரமான சேறு நிறைந்தப் பகுதியில் நன்கு வளர்கிறது. தரையை ஒட்டி, ரோஜாப் பூ இதழ் போல் இதன் இலைகள் அமைந்திருக்கும். இதன் இலைகள் பார்ப்பதற்கு தலைகீழ் முட்டை வடிவத்திலும், வெளிர் பச்சை நிறத்திலும் இருக்கும். இலையில் சிக்கிய பூச்சிகளை கொஞ்சம், கொஞ்சமாக செரித்துவிடுகின்றன. இச்செடியின் வளர்ச்சி இரண்டு விதமாக உள்ளது. இதில் உள்ள மிகச் சிறிய செடி, ஓய்வு பெறும் செடியாகும். இது 2 செ.மீ. அளவே உடையது. இதன் இலைகள் தடித்து சதைப்பற்று உடையதாக இருக்கும். இவைகள் மிகச்சிறிய ரோஜாப் பூ போல் இருக்கும். இதன் இலைகள் முழு வளர்ச்சி பெறாமல் இருக்கும். மற்றொரு செடி, வளர்ச்சி பெறும் செடியாகும். இது 6 முதல் 8 செ.மீ. நீளமும், 4 முதல் 6 செ.மீ. அகலமும் கொண்ட இலைகளை உடையது.

வளர்க்கும் முறை
---------------

இந்தச் சிறிய ஓய்வுபெறும் செடியை பிப்ரவரி மாதத்தில் தொட்டிகளில் நடலாம். செடி நன்கு வளர்ந்த பிறகு இலை முழுவதும் பசை சுரக்கிறது. செடிக்கு தண்ணீர் விடும் போது இலையின் மீது தண்ணீர் படாமல் பார்த்துக் கொள்ள வேண்டும். தண்ணீர் இலை மீது பட்டால், இலை மீது உள்ள ஒட்டக்கூடிய பசை அழிந்துவிடும்.

**மெக்சிகன் பசைச்செடி**
**அக்டோபர்** மாதத்தில் இச்செடிகளில் வளர்ச்சி குன்றிவிடுகிறது. இதன் பிறகு சிறிய செடியாக 5 மாத காலம் ஓய்வு எடுக்கிறது. இதில் உள்ள மிகச் சிறிய, விறைப்பான இலையை மையத்தண்டிலிருந்து கவனமாக பிரித்து எடுக்க வேண்டும். எடுக்கும் போது அடிபடாமல் நல்ல நிலையில் எடுத்த இலைகளே புதிய செடிகளை உருவாக்கும். இந்த இலையை மணல் தட்டில் வைத்து, இலை முழுவதும் மூடும்படி மணல் பரப்ப வேண்டும். இதை கண்ணாடித் தட்டால் காற்றுப் புகாமல் மூடிவைக்க வேண்டும். இதனால் ஈரப்பசை உள்ளே பாதுகாத்து வைக்கப்படுகிறது. 4 முதல் 6 வாரத்தில் புதிய இளம் நாற்று உருவாகிறது.

பயன்கள்
-------

இச்செடிகளை ‘ஆர்க்கீடு’ தாவரங்கள் வளர்க்கும் சிறப்பு வீடுகளில் இவற்றையும் வளர்க்கிறார்கள். ஆர்க்கீடு செடிகளில் முட்டைகளை இட்டு இனப்பெருக்கம் செய்யும் ஈக்களை ஒழிப்பதற்கு இச்செடிகள் பயன்படுகின்றன. ஆர்க்கீடுகளைத் தாக்கும் ஈக்கள் இச்செடியின் இலைகளில் ஒட்டிக்கொண்டு மடிகின்றன. இதனால் ஆர்க்கீடு தாவரங்கள் அழியாமல் பாதுகாக்கின்றன.

மேற்கோள்கள்
-----------

1. ↑   *சிறிதும் - பெரியதும்*. அறிவியல் வெளியீடு. .
2. ↑  Zamudio, S. 1999 *Notas sobre la identidad de Pinguicula moranensis H.B.K. con la description de una variedad nueva*, Acta Botanica Mexicana, 1999, vol.**49**, pages 23–34
3. ↑  Alcalá, R.E. & Dominguez, C.A. 2005 *Differential Selection for Carnivory Traits Along an Environmental Gradient in Pinguicula moranensis*; Ecology, **86**(10), 2005, pp. 2652–2660
4. ↑  D'Amato, P. 1998. *The Savage Garden: Cultivating Carnivorous Plants*. Berkeley, California: Ten Speed Press. ISBN 0-89815-915-6
5. ↑  International Carnivorous Plant Society, *Registered Cultivar Names—Pinguicula பரணிடப்பட்டது 2007-03-18 at the வந்தவழி இயந்திரம்*. Retrieved on January 2, 2007.
**சின்னாளப்பட்டி சுங்குடி சேலை** என்பது திண்டுக்கல் மாவட்டம் சின்னாளப்பட்டியில் தயாரிக்கப்படும் சேலை ரகமாகும். பிரபலமாக *சின்னல பட்டு* என்றும் அழைக்கப்படுகிறது.

இவ்வூரில் சுங்குடி புடவைகள் பாரம்பரிய வழியில் செய்யப்படுகின்றன.

தென்னிந்தியாவில் சின்னாளப்பட்டு புடவைகள் நன்கு அறியப்பட்டவையாக உள்ளன.

தற்பொழுது சேலை பயன்பாடு குறைத்து இருப்பதால், சின்னாளப்பட்டி நெசவாளர்கள் சுங்குடி சுடிதர்கள் தயாரிப்பில் ஈடுபட்டுள்ளனர்.

வகைகள்
------

* சிங்கிள்,
* டபுள்கலர்,
* முடிச்சு,
* கல்கட்டா,
* கைபுட்டா

என பல்வேறு வகைகளில் சுங்குடி சேலைகள் தயாரிக்கப்படுகின்றன.

தயாரிப்பு
---------

வெள்ளை நிற சேலைகளாக பல்வேறு இடங்களில் இருந்து வரவழைக்கப்படுகின்றன. இந்த வெள்ளை நிற சேலைகளில் மெழுகை நன்கு காய்ச்சி நூற்றுக்கும் மேற்பட்ட வித விதமான கட்டையச்சுகளை பயன்படுத்தி பல்வேறு வடிவங்களை அச்சடித்து தயார் செய்கின்றனர். பின்னர் மெழுகுச்சு வேலை முடிந்து, பல்வேறு வடிவங்களைக் கொண்ட வண்ண வண்ணமான அச்சுக்களை பதிக்கின்றனர்.

இவ்வாறு அச்சடிக்கப்படும் சுங்குடி சேலைகளில், அச்சு வேலை முடிந்த பின்பு, ஜவ்வரிசியை கொண்டு நன்கு காய்ச்சிய கஞ்சியை சேலையில் முழுவதுமாக நனைத்து உலர காய வைக்கின்றனர்.

ஆதாரங்கள்
---------

1. ↑  "என்றும் மவுசு குறையாத சின்னாளபட்டி சுங்குடி சேலைகள்: இளைய தலைமுறையினரையும் கவரும் டிசைன்களால் தொழில் வளர்ச்சி". *Hindu Tamil Thisai*. 26 அக். 2020. `{{cite web}}`: Check date values in: `|date=` (help)
**விட்டலராவ் காத்கில் (Vitthalrao Gadgil)** இந்தியாவைச் சேர்ந்த ஓர் அரசியல்வாதியாவார். 1928 ஆம் ஆண்டு செப்டம்பர் மாதம் 22 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் தலைவராக இருந்தார். இராச்சீவ் காந்தி காலத்தில் மத்திய தகவல் மற்றும் ஒளிபரப்பு அமைச்சராக பணியாற்றினார்.

விவரங்கள்
---------

புனே தொகுதியில் போட்டியிட்டு தேர்ந்தெடுக்கப்பட்ட மக்களவை உறுப்பினராக இருந்தார். 1971 ஆம் ஆண்டு முதல் 1980 ஆம் ஆண்டு வரையிலும், 1994 ஆம் ஆண்டு முதல் 2000 ஆம் ஆண்டு வரையிலும் மாநிலங்களவை உறுப்பினராகவும், 1980 ஆம் ஆண்டு முதல் 1991 ஆம் ஆண்டு வரை மக்களவை உறுப்பினராகவும் இருந்தார். இந்திரா காந்தி, இராச்சீவ் காந்தி, நரசிம்ம ராவ், சோனியா காந்தி போன்ற கட்சித் தலைவர்களின் கீழ் காங்கிரசு கட்சியின் தலைமை செய்தித் தொடர்பாளராக வும்இருந்தார். உச்ச நீதிமன்றத்தின் மூத்த வழக்கறிஞராகவும், மும்பையின் உரூபரெல் கல்லூரியில் பொருளாதாரத்தின் கவுரவ பேராசிரியராகவும், மும்பையின் புதிய சட்டக் கல்லூரியில் அரசியலமைப்புச் சட்டத்தின் பேராசிரியராகவும் இவர் இருந்தார்.

தனிப்பட்ட வாழ்க்கை
------------------

**விட்டலராவ் காத்கில்லின்** தந்தை, நரகர் விசுணு காட்கில் என்பவராவார். காகாசாகேப் காத்கில் என்றும் அவர் அழைக்கப்படுகிறார். காங்கிரசு கட்சியைச் சேர்ந்த அரசியல்வாதியாகவும் , நேரு அமைச்சரவையிலும், பஞ்சாப் ஆளுநராகவும் பணியாற்றினார். அவரது மகன் அனந்து காத்கில் எம். எல். சி மற்றும் கட்சியின் தேசிய குழு உறுப்பினராகவும் உள்ளார்

மேற்கோள்கள்
-----------

1. ↑  "The Tribune, Chandigarh, India - Main News". tribuneindia.com. பார்க்கப்பட்ட நாள் 2014-06-12.
2. ↑  "Congress plays Brahmin card: Congress plays Brahmin card in Maharashtra, makes governor nominate Anant Gadgil to Vidhan Parishad | Mumbai News - Times of India". *The Times of India*.
யெகுடா அமிசாய் (1994)
**யெகுடா அமிசாய்** ( Yehuda Amichai 3 மே 1924–22 செப்டம்பர் 2000) என்பவர் இசுரேலியக் கவிஞர். இவர் இசுரேலிலும் உலக அளவிலும் பேசப் படுகிற நவீனக் கவிஞர் ஆவார். கவிதைகள், கதைகள், புதினங்கள், நாடகங்கள் ஆகியவற்றை எபிரேய மொழியில் படைத்தார்.

பிறப்பும் வளர்ப்பும்
--------------------

யெகுடா அமிசாய் ஒரு யூதர் குடும்பத்தில் செருமானியில் வூர்சுபர்க் என்னும் ஊரில் பிறந்தார். தமது 11 அகவை வரை செருமானியில் வாழ்ந்தார். தொடக்கக் கல்வியை அங்கே முடித்தார். பின்னர் இவருடைய பெற்றோர் செருசலேமுக்குக் குடிபெயர்ந்து சென்றதால் இவரும் அங்கு போனார். எபிரேய மற்றும் செருமனி மொழிகளைக் கற்றும் பேசியும் வந்தார். இவரது செருமானியப் பெயர் லுத்விக் பூப்பர் ஆகும். இவரது படைப்புகளும் எபிரேய மொழியில் அமைந்தன.

பிரிட்டிசு இராணுவத்தில் சேர்ந்து பணி செய்து இரண்டாம் உலகப் போரில் பங்கு கொண்டார். 1946 இல் படைப் பணியிலிருந்து வெளியேறினார். சில ஆண்டுகள் பள்ளி ஆசிரியராகவும் இருந்தார்.

படைப்புகள்
----------

போர் முடிந்ததும் அமிசாய் விவிலியத்தையும் எபிரேய இலக்கியங்களையும் செருசலேம் எபிரேய பல்கலைக் கழகத்தில் கற்றார். 1955 இல் தனது முதல் கவிதைத் தொகுப்பு நூலை எழுதி வெளியிட்டார். இவரது கவிதைகளில் யூத இன மக்களின் வரலாறு பழக்க வழக்கங்கள் நம்பிக்கைகள் பாடப்பட்டன. இவரது கவிதைகள் 40 மொழிகளில் மொழி ஆக்கம் செய்யப்பட்டுள்ளன. ஆங்கிலக் கவிஞர் டேட் ஹியூஸ் என்பவர் அமிசாய் கவிதைகளை ஆங்கிலத்தில் மொழி பெயர்த்தார்.

பேராசிரியராக
------------

பெர்கிலி கலிபோர்னியா பல்கலைக் கழகத்தில் வருகைப் பேராசிரியராக இருந்தார். 1987இல் நியுயார்க்கு பல்கலைக் கழகத்தில் கவிஞராக இருந்தார். இசுரேலியா கருத்தரங்கில் ஆசிரியர்களுக்கு இலக்கியம் கற்பித்தார். எபிரேய பல்கலைக் கழகத்தில் மாணவர்களுக்கு இலக்கியம் கற்றுக் கொடுத்தார்.

பெற்ற பரிசுகளும் விருதுகளும்
----------------------------

சியோன்ஸ்கி பரிசு (1957)

பிரென்னர் பரிசு (1960)

பியாலிக் பரிசு (1976)

இசுரேல் பரிசு (1982)

மால்ராக்ஸ். பன்னாட்டு புத்தகக் கண்காட்சி-பிரான்சு (1994)

மெசிடோனியா தங்கம் ரீத் விருது பன்னாட்டுக் கவிதை விழா (1995)

மத்திய தரைக் கடல் பிரதேசத்தில் அமைதி ஏற்படுத்தியமைக்காக யாசர் அராபத், சிமோன் பெரெஸ்,
இட்சாக் ரபீன் ஆகிய மூவருக்கும் ஓஸ்லோவில் நடந்த நோபல் பரிசு வழங்கிய விழாவில் எகுடா அமிசாயின் கவிதை ஒன்றைப் படித்துக் காட்டினார் இட்சாக் ரபீன். அப்பொழுது அவ்விழாவில் அமிசாய் கலந்து கொண்டார்.

மேற்கோள்
--------

1. ↑  Yehuda Amichai criticism. Enotes.com (2 May 1924).
2. ↑  Liukkonen, Petri. "Yehuda Amichai". *Books and Writers (kirjasto.sci.fi)*. Finland: Kuusankoski Public Library. Archived from the original on 4 January 2005. `{{cite web}}`: Italic or bold markup not allowed in: `|website=` (help)
3. ↑  Love, War and History: Israel's Yehuda Amichai, *All Things Considered*, 22 April 2007
4. ↑  Religious metaphor and its denial in the poetry of Yehuda Amichai. Findarticles.com.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Hibiscus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**வெண்பருத்தி** ***(கைபிசுகசு பிளட்டனிபோலியசு)*** என்ற பூக்கும் மரம் இனவகைத் தாவரம் மலோவேசியே குடும்பத்தைச் சார்ந்தது. இதன் தாயகம் இந்தியாவும் இலங்கையும் ஆகும். இலங்கையின் பாடப்புத்தகத்தில் இதன் வேறு இனமான ***கைபிசுகசு எரியோகார்ப்பசு*** பற்றி அதிகப்படியாக அறியப்பட்டுள்ளது. இம்மரம் 8 மீட்டர் உயரம் கொண்டது. இலையின் அடிபகுதியில் இதய வடிவம் கொண்டது; மேற்பரப்பில் தூவிகள் உள்ளது; இலை நுனியில் மூன்று பிரிவு மடல்களை கொண்டுள்ளது. பூவின் மஞ்சரி கோண வடிவினது. பூ நிறம் செம்பருத்தி பூவின் நிறத்தை ஒத்துள்ளது. வெளிப்புறத்தில் இளஞ் சிவப்பு மையப்பகுதியில் அடர் சிவப்பு நிறம் கொண்டது. கனி காப்சூல் வடிவினது.

பொதுவான பெயர்கள்;
-----------------

* கன்னடம்- பில்லி தாசவாலா ,தாசசாலா ,தாசானி
* \தெலுங்கு- கொண்டபெண்டா, கொண்டகோகு, கொண்டஜானா, புனாரா.

மேற்கோள்கள்
-----------

1. ↑  "Hibiscus platanifolius (Willd.) Sweet". *Theplantlist.org*. பார்க்கப்பட்ட நாள் 29 November 2021.
2. ↑  "Hibiscus platanifolius (Willd.) Sweet". *Indiabiodiversity.org*. பார்க்கப்பட்ட நாள் 29 November 2021.

* Potential Antioxidant, Hypoglycemic and Hypolipidemic Effect of Leaves of *Hibiscus platanifolius*
* பொதுவகத்தில் வெண் பருத்தி தொடர்பாக ஊடகக் கோப்புகள் உள்ளன.
6°50′9″N 80°34′13″E﻿ / ﻿6.83583°N 80.57028°E﻿ / 6.83583; 80.57028

**மஸ்கெலியா** இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு நகரம் ஆகும். மஸ்கெலியா என்பது இப்பகுதியில் காணப்படும் சிறிய நகரின் பெயருமாகும். இது மாவட்ட தலைநகரான நுவரெலியா நகரத்தில் இருந்து தெற்குத் திசையில் அமைந்துள்ளது. இங்கே அமைந்திருந்த பழைய நகரம் காசல்றி நீர்த்தேக்கத்தை அமைத்த போது மூழ்கிவிட்டமையால் புதிய நகரம் அதற்கு அருகிலேயே உயரமான இடத்தில் அமைக்கப்பட்டுள்ளது. இன்று ஒவ்வொரு வருடமும் கோடைக்காலங்களில் பழைய மஸ்கெலியா நகரை காணக்கூடியதாகயிருக்கின்றது. இங்கு கோயில், முஸ்லிம் பள்ளிவாயல், பெளத்தகோயில் எனைய கட்டிடங்களையும் காணமுடியும்

புவியியலும் காலநிலையும்
-----------------------

மஸ்கெலியா, மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் ஏறத்தாழ 1205 மீட்டர் உயரத்தில் காணப்படுகிறது. இங்கு ஆண்டு சராசரி வெப்பநிலை 25 பாகை செல்சியஸ் ஆகும். பெரும்பாலான மழைவீழ்ச்சி தென்மேற்குப் பருவப் பெயர்ச்சி மழை மூலம் கிடைக்கிறது. 3750-5000 மி.மீ. ஆண்டு சராசரி மழைவீழ்ச்சியை பெறுகின்றது.

கைத்தொழில்
----------

இங்கு தேயிலைப் பயிர்ச் செய்கை முக்கிய இடத்தை வகிக்கிறது. இரத்தினக்கல் அகழ்வும் அண்மைக்காலங்களில் வளர்ந்து வருகிறது.

போக்குவரத்து
------------

மஸ்கெலியா நகரை கினிகத்தனை நகரிலிருந்து நோட்ட்ன் பிரிஜ் வழியாக அடையலாம். மாற்றாக அட்டன் நகரிலிருந்து நோர்வுட் வழியாகவும் அடைய முடியும். நகரை அண்டி காசல்றி நீர்தேக்கம் அமைந்துள்ளபடியால் அப்பகுதியைச் சாராதவர்கள் நகரை அடைவதில் பாதுகாப்புக் கெடுபிடிகள் இருக்கலாம். இங்கிருந்து நல்லத்தண்ணி, அப்கொட் குடியிருப்புகளை அடைவதற்கான பெருந்தெருக்களும் காணப்படுகின்றன.

மஸ்கெலியா ஹட்டன் நகரில் இருந்து 20 கிலோமீட்டரைக்கொண்டதாகும்
**சிறீமன் நாராயண்** (*Shriman Narayan*) இந்தியாவிலுள்ள குசராத்து மாநிலத்தின் முன்னாள் ஆளுநர் ஆவார். 1912 ஆம் ஆண்டில் பிறந்த இவர் 1974 ஆம் ஆண்டு வரை வாழ்ந்தார். மகாத்மா காந்தியின் சிறந்த ஆதரவாளராகவும் சுதந்திர இந்தியாவின் முதல் மக்களவை உறுப்பினராகவும் இவர் இருந்தார்.

இவர் ஒரு சிறந்த கல்வி வாழ்க்கையைக் கொண்டிருந்தார். பின்னர் இவர் கல்விச் சுற்றுலாவை மேற்கொண்டார் மற்றும் ஹவாய், சீனா, ஜப்பான், அமெரிக்கா, கிரேட் பிரிட்டன், பெல்ஜியம், பிரான்ஸ், சுவிட்சர்லாந்து, ஜெர்மனி, ஆஸ்திரியா, செக்கோஸ்லோவாக்கியா, இத்தாலி, கிரீஸ், துருக்கி மற்றும் பாகிஸ்தான் ஆகிய நாடுகளுக்குச் சென்றார். 1942 வெள்ளையனே வெளியேறு இயக்கத்தின் போது 18 மாதங்கள் காவலில் வைக்கப்பட்டார். பல்வேறு குழுக்கள், மாநிலத் திட்டக் குழுக்கள், பல்கலைக்கழகங்களில் கல்விக் குழுக்கள் போன்றவற்றில் பல பதவிகளை வகித்தார். காந்திய பொருளாதார சிந்தனையின் உணர்வை ஊக்குவித்து, இவர் 1944ஆம் ஆண்டில் இந்தியாவின் பொருளாதார வளர்ச்சிக்கான காந்திய திட்டத்தை வெளியிட்டார். இத்திட்டத்தில் விவசாயத்திற்கு அதிக முக்கியத்துவம் கொடுக்கப்பட்டது. தொழில்மயமாக்கலுக்காக, தேசிய திட்டக் குழு (NPC) மற்றும் கனரக மற்றும் பெரிய தொழில்களுக்கு ஒரு முக்கிய பங்கை வழங்கிய பம்பாய் திட்டத்தைப் போலல்லாமல், குடிசை மற்றும் கிராம அளவிலான தொழில்களை ஊக்குவிக்கும் அளவிற்கு மட்டுமே இவர் அதை மேம்படுத்தினார். இவர் பரவலாக்கப்பட்ட பொருளாதார அமைப்பு மற்றும் தன்னிறைவான கிராமங்களை விரும்பினார். இவர் 1933 இல் வாழ்க்கையின் நீரூற்று, ரொட்டி கா ராக் போன்ற கவிதைகள் மற்றும் கட்டுரைகள் பற்றிய புத்தகங்களையும் வெளியிட்டார்.

மேற்கோள்கள்
-----------

1. ↑  "Shriman Narayan". Rajbhavan Gujarat (Govt. of Gujarat). Archived from the original on 14 மார்ச் 2017. பார்க்கப்பட்ட நாள் 16 May 2012. `{{cite web}}`: Check date values in: `|archive-date=` (help)
2. ↑  "Governors of Gujarat". worldstatesmen.
3. ↑  "Members Bioprofile". *loksabhaph.nic.in*. பார்க்கப்பட்ட நாள் 2021-07-10.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* Israel
* Belgium
* அமெரிக்க ஐக்கிய நாடுகள்
* நெதர்லாந்து

 |
| மக்கள் | 
* Trove

 |
| மற்றவை | 
* IdRef

 |
**சிறுவந்தாடு லட்சுமிநாராயணப்பெருமாள் கோயில்** தமிழ்நாட்டில் விழுப்புரம் மாவட்டம், சிறுவந்தாடு என்னும் ஊரில் அமைந்துள்ள பெருமாள் கோயிலாகும்.

அமைவிடம்
--------

புதுச்சேரி - விழுப்புரம் சாலையில் வளவனூரிலிருந்து மடுக்கரை செல்லும் சாலையில் சிறுவந்தாடு கிராமம் உள்ளது. இந்த ஊரில்தான் இக்கோயில் அமைந்துள்ளது.

வரலாறு
------

கள்ந்திர தோசத்தால் பாதிக்கபட்ட பராந்தக சோழன் லட்சுமிநாராயணப்பெருமாளை சிவந்தாடில் பிரதிட்டை செய்து வழிபட்டான். இதனால் அவனைப் பீடித்த தோசம் நீங்கி ஏற்றம் பெற்றான். அதன்பின்னர் இக்கோயில் சோழன் கோப்பெருஞ்சிங்கனால் கட்டப்பட்டது என்று கூறப்படுகிறது. இக்கோயிலுக்கு விஜயநகர மன்னர் அச்சுதராயர் திருப்பணி செய்ததாக கல்வெட்டுகள் கூறுகின்றன.

கோயில் அமைப்பு
--------------

இக்கோயில் மண்டபமானது கருங்கற்கலால் அமைக்கபட்டுள்ளது. விமானம் சுதையால் அமைக்கப்பட்டுள்ளது. கோயில் கருவறையில் மூவலரான பெருமாள் சுகாசனத்தில் அமர்ந்து, தாயார் இலக்குமியை இடது மடியில் இருத்தியுள்ளார். தாயார் வலக்கையில் பெருமளுடன் இணைந்த நிலையில் இடக்கையில் தமரையை ஏந்தி உள்ளார்.

கருவறை எதிரில் கருடாழ்வார் வீற்றிருக்கிறார். அர்த்த மண்டபத்தில் கனகவல்லித் தாயர்ருக்கு தனி சந்நிதி உள்ளது. மேலும் கோதண்டராமர், ஆஞ்சநேயர், சக்கரத்தாழ்வார், ஆண்டாள், ஆழ்வார்கள், ஆச்சாரியார்கள் போன்றோருக்கு உபசன்னதிகள் உள்ளன.

இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. புரட்டாசி மாதம் 4 ஆம் சனி சாமி வீதி உலா முக்கிய திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help); External link in ``|publisher=`` (help)
2. 1 2 3  அருள்பாலிக்கும் லட்சுமிநாராயணப் பெருமாள் (2016). *தி இந்து பொங்கல் மலர் 2016*. சென்னை: இந்து தமிழ். பக். 55.
3. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help); External link in ``|publisher=`` (help)
**ஔவையார் விருது** என்பது தமிழ்நாடு அரசின் விருதுகளில் ஒன்றாகும். 2012 ஆம் ஆண்டு முதல் இந்த விருது வழங்கப்படுகிறது. சமூகச் சீர்திருத்தம், மகளிர் மேம்பாடு, மத நல்லிணக்கம், மொழித் தொண்டு, கலை, அறிவியல், பண்பாடு, கலாச்சாரம், பத்திரிகை, நிர்வாகம் உள்ளிட்ட பல்வேறு துறைகளில் தொண்டாற்றும் பெண்களை ஊக்குவிக்கும் வகையில் ஒவ்வொரு ஆண்டும் இந்தத் துறைகளில் சிறப்புடன் பணியாற்றும் பெண்களில் ஒருவரைத் தேர்ந்தெடுத்து அவர்களுக்கு உலக மகளிர் தினத்தன்று இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச் சான்றும் அளித்துச் சிறப்பிக்கப்படுகின்றனர்.

விருது பெற்றவர்கள் பட்டியல்
---------------------------

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |
| --- | --- | --- |
| 1 | திருமதி. ஒய். ஜி. பார்த்தசாரதி | 2012 |
| 2 | மரு. வி. சாந்தா | 2013 |
| 3 | மரு. கே.மாதங்கி | 2014 |
| 4 | சாந்தி ரங்கநாதன். | 2015 |
| 5 | எம். சாரதா மேனன். | 2016 |
| 6 | சின்னப்பிள்ளை | 2018 |
|  | பாசுடினா சூசைராஜ் @ பாமா | 2023 |

மேற்கோள்கள்
-----------

1. ↑  தமிழ்நாடு அரசின் செய்திவெளியீடு எண்:150, நாள்: 07-03-2013
2. ↑
3. ↑  "Shanti Ranganathan gets Avvaiyar award". *தி இந்து*. 14 அக்டோபர் 2015.
4. ↑  "Avvaiyar award for Sarada Menon". *தி இந்து*. 20 ஜூலை 2016.
5. ↑  "அவ்வையார் விருது பெற்ற சின்னப்பிள்ளை பேட்டி". Archived from the original on 2021-09-27. பார்க்கப்பட்ட நாள் 2018-06-21.
6. ↑  "எழுத்தாளர் பாமாவுக்கு அவ்வையார் விருது" (in தமிழ்). *தின மலர்* (தஞ்சாவூர்) **73**: 16. 09.03.2024.
**அம்பிகா சுகுமாரன் நாயர்** என்பவர் ஒரு இந்திய நடிகை ஆவார். 1950கள் மற்றும் 1960களில் மலையாள திரைப்படங்களில் பணியாற்றியதற்காக நன்கு அறியப்படுகிறார். இவர் திருவிதாங்கூர் சகோதரிகளான லலிதா, பத்மினி ராகினி, மேலும் ஷோபனா, வினீத், கிருஷ்ணா சுகுமாரி ஆகியோரின் நெருங்கிய உறவினர். அம்பிகாவும் அந்த பாதையில் செல்லத் தொடங்கினார். 1952 இல் உதயா ஸ்டுடியோவின் *விஸ்ப்பிண்டே விலி* என்ற திரைப்படத்தில் அறிமுகமானார். இவர் பிரேம்நசீரின் முதல் நாயகியும் ஆவார். 1968 ஆம் ஆண்டில், மலையாள திரைப்படத்தில் பி. வேணு இயக்கிய *விருத்தன் சங்கு*என்ற முழுநீள நகைச்சுவை படத்தில் முன்னணி நடிகையாக நடித்தார். இவர் 80க்கும் மேற்பட்ட படங்களில் நடித்துள்ளார்.

தனிப்பட்ட வாழ்க்கை
------------------

இவர் சுகுமாரனை திருமணம் செய்து கொண்டு திரையுலகை விட்டு வெளியேறி, அமெரிக்காவில் குடியேறினார். இவருக்கு இரண்டு மகள்கள் உள்ளனர். இவர் ஒரு பயிற்சி பெற்ற பரதநாட்டியக் கலைஞர். இவள் நியூ ஜெர்சியில் ஒரு நடனப் பள்ளியை நடத்தினார்.

பகுதி திரைப்படவியல்
-------------------

மேற்கோள்கள்
-----------

வெளி இணைப்புகள்
---------------



1. ↑  "മലയാളത്തിന്റെ മുന്‍ നായിക പൊന്നാനിയില്‍, Flash Back - Mathrubhumi Movies". Archived from the original on 2 December 2013. பார்க்கப்பட்ட நாள் 17 November 2013.
2. ↑  "Manorama Online Latest Malayalam News. Breaking News Events. News Updates from Kerala India". *Manoramaonline.com*. Archived from the original on 3 December 2013. பார்க்கப்பட்ட நாள் 18 July 2018.
3. 1 2  "Vintage memories". *The Hindu*. 27 February 2009. பார்க்கப்பட்ட நாள் 18 July 2018.
4. ↑  "Innalathe Tharam-Amritatv". பார்க்கப்பட்ட நாள் 1 November 2013 – via YouTube.
**சிலமத்தூர்** *(Chilamathur)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் உள்ள ஒரு கிராமம் ஆகும்.

மக்கள் தொகையியல்
----------------

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி சிலமத்தூர் கிராமத்தின் மக்கள் தொகை 15,449 ஆகும். 1000 ஆண்களுக்கு 984 பெண்கள் என்ற பாலின விகிதம் இங்கு நிலவுகிறது.1706 சிறுவர்கள் ஆறு வயதுக்கு உட்பட்டவர்களாக உள்ளனர். இத்தொகையில் 852 பேர் சிறுவர்களாகவும் 854 பேர் சிறுமிகளாகவும் காணப்பட்டனர். அதாவது 1000 சிறுவர்களுக்கு 1002 சிறுமிகள் என்ற பாலினவிகிதம் காணப்பட்டது. கல்வியறிவு பெற்றவர்கள் மொத்தமாக 9258 பேர் அதாவது 67.37 சதவீதம் பேர் இங்கு வாழ்ந்தனர். மாநிலத்தின் கல்வியறிவு சதவீதமான 67.41% என்பதைவிட சிலமத்தூரின் கல்வியறிவு சதவீதம் அதிகமாகும்.

மேற்கோள்கள்
-----------

1. ↑  "District Census Handbook - Anantapur" (PDF). *Census of India*. p. 14–15,312. பார்க்கப்பட்ட நாள் 7 November 2015.
2. ↑  "Literacy of AP (Census 2011)" (PDF). Official Portal of Andhra Pradesh Government. p. 43. Archived from the original (PDF) on 14 ஜூலை 2014. பார்க்கப்பட்ட நாள் 14 October 2014. `{{cite web}}`: Check date values in: `|archive-date=` (help)
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Pachypanchax|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***பேக்கிபன்சாக்சு*** (*Pachypanchax*) என்பது மடகாசுகரில் உள்ள நன்னீரைப் பூர்வீகமாகக் கொண்ட அப்லோச்சிலிடே குடும்பச் சிற்றோடை மீன்களின் ஒரு பேரினமாகும். இதில் ஒரு சிற்றினம் (*பே. பிளேபைரி*) சீசெல்சு தீவிலிருந்து அறியப்படுகிறது.

சிற்றினங்கள்
------------

இந்த பேரினத்தில் தற்போது அங்கீகரிக்கப்பட்ட சிற்றினங்கள்:

* *பச்சிபஞ்சாக்ஸ் அர்னவுல்டி* Loiselle, 2006
* *பச்சிபஞ்சாக்ஸ் ஓமலோனோடசு* (A. H. A. Duméril, 1861) (நீல முண்டக்கன்னி)
* *பச்சிபஞ்சாக்ஸ் பாட்ரிசியா* லோயிசெல், 2006
* *பேச்சிபஞ்சாக்ஸ் பிளேபைரி* (குந்தர், 1866) (கோல்டன் பஞ்சாக்ஸ்)
* *பேச்சிபஞ்சாக்ஸ் சாகரம்யி* (ஹோலி, 1928)
* *பேச்சிபஞ்சாக்ஸ் ஸ்பார்க்சோரம்* லோயிசெல், 2006
* *பேச்சிபஞ்சாக்ஸ் வரத்ராசா* லோயிசெல், 2006

வேறு பல சிற்றினங்கள் இப்பேரினத்தின் கீழ் அங்கீகரிக்கப்பட்டுள்ளன என்றாலும், இவை இன்னும் முறையாக விவரிக்கப்படவில்லை. புதிய சிற்றினங்கள் முறையான சிற்றினங்களின் பெயரினைப் கொண்டிருக்க அவசியமில்லை. மேலும் கீழே பட்டியலிடப்பட்டுள்ள புதிய சிற்றினங்களில் ஒன்று (தாலியோ அல்லது சிரிபிகினா) இப்போது *பி. பேட்ரிசியா* என்று அழைக்கப்படுகிறது.

* *பேச்சிபஞ்சாக்ஸ் எஸ்.பி. நவ. 'அனலவா'*
* *பேச்சிபஞ்சாக்ஸ் எஸ்.பி. நவ. 'சோபியா'*
* *பேச்சிபஞ்சாக்ஸ் எஸ்.பி. நவ. 'தாலியோ'*
* *பேச்சிபஞ்சாக்ஸ் எஸ்.பி. நவ. 'சிரிபிஹினா'*

மேற்கோள்கள்
-----------

1. ↑  வார்ப்புரு:Cof record

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q285606
* விக்கியினங்கள்: Pachypanchax
* BOLD: 497978
* EoL: 46566866
* GBIF: 2347775
* iNaturalist: 90596
* IRMNG: 1200152
* ITIS: 165843
* என்.சி.பி.ஐ: 52662
* Plazi: 26E05332-66D4-B213-E70D-211D3E7D1309
* WoRMS: 270159

 |
ராணி சென்னம்மாவின் சிலை, பெங்களூரு
**கிட்டூர் இராணி சென்னம்மா** என்பவர் கிட்டூரின் இந்திய ராணி. இந்திய நாட்டில் 1778 ஆம் வருடம் பிறந்தார். தனது சிறு வயதிலேயே சென்னம்மா குதிரையேற்றம், வாள் வீச்சு, வில்வித்தை போன்றவற்றில் தேர்ச்சி பெற்றார்.

கர்நாடக மாநிலத்தில், பெல்காம் என்ற ராஜ்ஜியத்தில், கித்தூர் என்ற ஊரின் அரசரான முல்லசர்ஜா என்பவருடன் சென்னம்மாவுக்குத் திருமணம் நடந்தது. அவரது கணவர் 1816இல் இறந்து விட்டார். அவர்களது ஒரே மகனும் 1824இல் இறந்து விடவே, சென்னம்மா சிவலிங்கப்பா என்பவரைத் தன் மகனாக தத்து எடுத்துக் கொண்டு, அவருக்கே முடிசூட்டினார். ஆங்கிலேயர்களுக்கு இது பிடிக்கவில்லை. ஆகவே, அவர்கள் சிவலிங்கப்பாவை நாடு கடத்த ஆணையிட்டார்கள். ராணி சென்னம்மா இந்த ஆணையை மதிக்கவில்லை. ஒரு மிகப்பெரிய போர் மூண்டது. ஆங்கிலேயர்களை மிகவும் துணிச்சலுடனும், தைரியத்துடனும், பெரும் ஆற்றலுடனும் எதிர்த்துப் போரிட்டாள், சென்னம்மா. ஆனால், அவர்களை எதிர்த்து அதிக நேரம் தாக்குப் பிடிக்க முடியாமல், அவர்களால் சிறைப்பிடிக்கப்பட்டு பைல்ஹோங்கல் கோட்டையில் கைதியாக வைக்கப்பட்டாள். அங்கு 1829 ஆம் வருடம், பிப்ரவரி மாதம் 21ஆம் தேதி சென்னம்மாவின் மரணம் நேர்ந்தது.

ஆங்கிலேயர் ஆட்சியை எதிர்த்துப் போரிட்டு வீரமரணம் அடைந்த சென்னம்மா கர்நாடக மாநிலத்தில் ஒரு பெரும் வீராங்கனையாக இன்றும் போற்றப் படுகிறார்.

இதையும் பார்க்க‌
----------------

* ‎ராணி துர்காவதி
* ‎ஜல்காரி பாய்
* ‎ராணி அவந்திபாய்
* ராணி லட்சுமிபாய்

வெளி இணைப்புகள்
---------------

* ராணி சென்னம்மா பரணிடப்பட்டது 2009-03-10 at the வந்தவழி இயந்திரம்
* "Great women of India", URL accessed 08/31/06

மேற்கோள்கள்
-----------

1. ↑  "கிட்டூர் ராணி சென்னம்மா". Archived from the original on 2009-03-10. பார்க்கப்பட்ட நாள் 2009-06-05.
**முருந்தா சுரங்கம்** (*Muruntau mine*, uz: Muruntov koni) என்ற தங்கச் சுரங்கம், உசுபெக்கிசுத்தான் நாட்டின் பெரிய தங்கச் சுரங்கமாகும், உலகின் பெரிய தங்கச்சுரங்கங்களில் இதுவும் ஒன்றாகும். இந்நாட்டின் ஆட்சிப் பகுதியான, நவோய் பிராந்தியத்தில் உள்ள கிசில்கும் பாலைவனம் உள்ளது. இதற்கு தென்மேற்குப் பகுதியில் முருந்தா மலைகள் உள்ளன. அங்கு இந்த சுரங்கம் இருப்பதால், இப்பெயர் பெற்றது. இச்சுரக்கத்தில் 71,400,000 அவுன்சுகள் (2,020 t) அளவு தங்கம் இருப்பதாகக் கணக்கிடப்பட்டுள்ளது.

1958 ஆம் ஆண்டு இச்சுரங்கம் கண்டறியப்பட்டது. தங்கம் தோண்டி எடுக்கும் பணி, சூலை 21, 1969 ஆம் ஆண்டு தொடங்கியது. நவோய் சுரங்க நிறுவனம் (Navoi Mining and Metallurgy Combinat) இந்த சுரங்கத்தினை மேலாண்மை செய்கிறது.

பொதுவான தகவல்கள்
----------------

இந்தோனேசியாவில் உள்ள கிராசுபெர்க்கு(Grasberg) நிறுவனம், உலகின் தங்கத் தயாரிப்பில் முதலிடம் வகிக்கிறது. இரண்டாம் நிலையில் 'சராப்சான்' (Zarafshan) தங்கச் சுரங்கமுள்ளது. இந்த தங்க சுரங்கப்பணியால், இந்நிறுவனம் உலகின் மிகப்பெரிய தங்கம் தோண்டும் சுரங்கத்தினை பரப்பளவில் பெற்றுள்ளது. இதன் நீளம் 3.5 கிமீ, அகலம் - 2.7 கிமீ, ஆழம் - 600 மீ. ஆகும்.

2001 ஆம் ஆண்டு கணக்கெடுப்பின் படி,53 டன்கள் ஒவ்வொரு வருடமும் எடுக்கப்பட்டது. 2014 ஆம் ஆண்டு 61 டன்களாக எடுத்தனர். 2007 ஆம் கணக்கெடுப்பின் படி, தங்க எச்சங்கள் கையிருப்பு 1,750 டன்கள் ஆகும்.

மேற்கோள்கள்
-----------

1. ↑  "Мурунтов олтин кони".
2. ↑  "Месторождение Пеббл (США) по запасам и ресурсам золота превзошло Мурунтау".
இந்தோனேசியாவின் மிக உயர்ந்த மலைகளான புரோமோ, செமெரு, பாத்தோக் மலைகள்
**ரீபு மலைகள்** (மலாய் மொழி: *Gunung Ribu*; ஆங்கிலம்: *Ribu*) என்பது 1,000 மீ (3,300 அடி) அல்லது அதற்கும் மேற்பட்ட உயரம் கொண்ட மலையை வரையறுக்கப் பயன்படும் சொல் ஆகும்.  "ரீபு" என்பது ஒருமலாய் மற்றும் ஓர் இந்தோனேசியச் சொல்லாகும்; அதாவது "ஆயிரம்" என பொருள்படும்.இருப்பினும் இந்தச் சொல் இந்தோனேசிய அசல் சொல்லான "ரீபு" என்பதிலிருந்து வந்தது, 

மேலும், ரீபு சிகரம் எனும் தகுதியைப் பெறுவதற்கு, ஒரு மலைக்கு ஆயிரம் மீட்டர் முக்கியத்துவம் இருக்க வேண்டும்.

### பொது

இந்தோனேசியா மற்றும் மலேசியா நாடுகளில், சிகரத்தின் முழுமையான உயரத்திற்கு ஏற்ப ரீபு மலைகள் மூன்று வகைகளாக அறியப்படுகின்றன.

* **மிக உயர்ந்தது** (இந்தோனேசியம்: "Sangat Tinggi") - 3,000 மீட்டருக்கும் அதிகமான உயரத்தைக் கொண்ட மலைகள்;
* **நடுத்தர உயரம்** (இந்தோனேசியம்: "Tinggi Sedang") - 2,000 முதல் 3,000 மீட்டர் வரையிலான உயரத்தைக் கொண்ட மலைகள்;
* **குறைவான உயரம்** (இந்தோனேசியம்: "Kurang Tinggi") - 1,000 முதல் 2,000 மீட்டர் வரையிலான உயரத்தைக் கொண்ட மலைகள்;

### 7,000 ரீபு மலைகள்

தற்போது, மலேசியா மற்றும் கிழக்கு திமோர் உட்பட இந்தோனேசியத் தீவுக்கூட்டம் முழுவதும் மொத்தம் 270 ரீபு மலைகள் இருப்பதாக அறியப்படுகிறது. இந்தோனேசியாவைப் பொருத்த வரையில் ரிஞ்சனி மலை; புரோமோ மலை; ஆகூங்க் மலை; புன்சாக் ஜெயா போன்றவை மிக உயர்ந்த மலைகளின் பட்டியலில் உள்ளன. 

மலேசியாவில் கினபாலு மலை மட்டும் மிக உயர்ந்த மலைகளின் பட்டியலில் உள்ளது.

2022-ஆம் ஆண்டில், உலகம் முழுவதும் உள்ள சுமார் 7,000 ரீபு மலைகள் அனைத்தையும் அடையாளம் காண ஒரு பன்னாட்டுத் திட்டம் நடந்து வருகிறது.

இவற்றையும் பார்க்க
------------------

* மலேசிய மலைகளின் பட்டியல்
* 2017 ஆகூங்க் எரிமலை வெடிப்பு
* மராபி மலை வெடிப்பு, 2023

மேற்கோள்கள்
-----------

1. ↑  Jardine, David (2009). "The Ascents of Dan". *Tempo*: (1007) p.63.
2. ↑  "Google Translate". *translate.google.com*. பார்க்கப்பட்ட நாள் 2018-07-12.
3. ↑  "List of Indonesian and Malaysian mountains by Prominence - Gunung Bagging". *gunungbagging.com*. பார்க்கப்பட்ட நாள் 15 October 2018.
4. ↑  "Worldwide Ribus Project page". பார்க்கப்பட்ட நாள் 10 January 2022.
5. ↑  "Ribus Project map". பார்க்கப்பட்ட நாள் 10 January 2022.

வெளி இணைப்புகள்
---------------

| * பா
* உ
* தொ
 மலேசியாவின் மலைத்தொடர்கள் |
| --- |
| 
* பிந்தாங் மலைத்தொடர்
* குரோக்கர் மலைத்தொடர்‎
* ஓஸ் மலைத்தொடர்
* இரான் மலைத்தொடர்
* கெலாபிட் மலைத்தொடர்
* தகான் மலைத்தொடர்
* தெனாசிரிம் மலைத்தொடர்
* தித்திவாங்சா மலைத்தொடர்
* துருஸ்மாடி மலைத்தொடர்

 |
**தேசியத் தலைநகர் தில்லி அரசு (திருத்தச்) சட்டம், 2021** (**Government of National Capital Territory of Delhi (Amendment) Act, 2021** or the **GNCTD Amendment Act**)இந்திய அரசு இத்திருத்தத் சட்டத்தை 28 மார்ச் 2021 அன்று இயற்றியது. 1991-ஆம் ஆண்டின் தேசியத் தலைநகர் தில்லி அரசுச் சட்டத்தில் திருத்தம் மேற்கொண்டதால், இனி மக்களால் தேர்ந்தெடுக்கப்படும் தில்லி அரசு மேற்கொள்ளும் ஏதேனும் நிர்வாக செயல்களுக்கு தில்லி துணைநிலை ஆளுநரின் கருத்து கேட்டறிய வேண்டும்.

விளக்கம்
--------

2021-ஆண்டின் தேசியத் தலைநகர் தில்லி அரசு (திருத்தம்) சட்டப்படி , இனி தில்லி அரசு சட்டமன்றத்தால் செய்யப்பட்ட எந்தவொரு சட்டத்திலும் குறிப்பிடப்பட்டுள்ள
**தில்லி அரசு** என்ற சொல் தில்லி துணை ஆளுநரை மட்டுமே குறிக்கும். இச்சட்டத்திருத்தமானது சட்டசபையின் நடைமுறை மற்றும் அன்றாட அலுவல்களை ஒழுங்குபடுத்துவதற்கான விதிகளை உருவாக்க சட்டமன்றத்தை அனுமதிக்கிறது. அத்தகைய விதிகள் மக்களவையில் நடைமுறை மற்றும் அன்றாட நடத்தை விதிகளுடன் ஒத்துப்போக வேண்டும் எனச்சட்ட திருத்தம் கூறுகிறது.

சட்டமன்றம் தன்னையோ அல்லது அதன் குழுக்களையோ இயக்கும் வகையில் கீழ் கண்ட சட்டங்கள் இயற்றுவது இந்த சட்ட திருத்தம் தடை செய்கிறது: (i) தில்லி தேசியத் தலைநகர் வளய நிர்வாகத்தின் விஷயங்களை கருத்தில் கொள்ளவும் மற்றும் (ii) நிர்வாக முடிவுகள் தொடர்பாக எந்த விசாரணையையும் நடத்தவும். மேலும், இந்த சட்டத்திருத்தம் அமலுக்கு வருவதற்கு முன் செய்யப்பட்ட அனைத்து விதிகளும் செல்லாது. தில்லி சட்டமன்றத்தால் நிறைவேற்றப்பட்ட மசோதாக்கள் குடியரசுத் தலைவரின் பரிசீலனைக்கு பார்வைக்கு வைக்க வேண்டும்.

மேற்கோள்கள்
-----------

1. ↑  The Government of National Capital Territory of Delhi (Amendment) Bill, 2021, PRS India, retrieved 29 March 2021
2. ↑  
BREAKING: President Gives Assent To GNCTD Amendment Bill Enhancing Powers Of Delhi Lieutenant Governor, Live Law, 28 March 2021.
3. ↑  President gives assent to Delhi Bill that gives primacy to L-G over govt, The Week, 28 March 2021.
4. ↑  "DNA Explainer: What is NCT Bill? Here's why Kejriwal-led Delhi govt is protesting against it". *www.dnaindia.com*. பார்க்கப்பட்ட நாள் 2021-03-28.
5. ↑  "Bill to give more power to lieutenant-governor will be tabled today". *The New Indian Express*. பார்க்கப்பட்ட நாள் 2021-03-28.`{{cite web}}`: CS1 maint: url-status (link)
6. ↑
7. ↑  "The Delhi Amendment Bill Will Increase Rift Between Elected Government and Centre". *thewire.in*. பார்க்கப்பட்ட நாள் 2021-03-28.
**நந்தா ஏரி** (*Nanda lake*) என்பது இந்தியாவின் கோவா மாநிலத்தில் அமைந்துள்ள ராம்சர் சதுப்பு நிலமாகும். இந்த ஈரநிலம் 0.42 சதுர கிலோமீட்டர் பரப்பளவைக் கொண்டுள்ளது. தெற்கு கோவா மாவட்டத்தில் கர்கோரம் நகரத்தில் இந்த ஈரநிலம் 0.42 சதுர கிலோமீட்டர் பரப்பளவில் அமைந்துள்ளது. நந்தா ஏரி கோவாவின் முதல் மற்றும் ஒரே ராம்சார் ஈரநில தளமாகும்.

வரலாறு
------

2017 ஆம் ஆண்டு உருவாக்கப்பட்ட ஈரநிலம் பாதுகாப்பு மற்றும் மேலாண்மை விதிகளின் கீழ் 2021 ஆம் ஆண்டு இந்திய அரசாங்கம் நந்தா ஏரியை ஈரநிலமாக அறிவித்தது. 2022 ஆம் ஆண்டு ஆகத்து மாதம் ஆறாம் தேதியன்று நடைபெற்ற 2022 ராம்சர் மாநாட்டில் ராம்சர் ஈரநில தளமாகவும் அறிவிக்கப்பட்டது.

விலங்கினங்கள்
-------------

சிவப்பு-மூக்கு ஆள்காட்டி, வெள்ளை அறிவாள் மூக்கன், தாமிர இறக்கை இலைக்கோழி, செம்பருந்து, சிறு நீல மீன்கொத்தி, கம்பிவால் தகைவிலான், வெண் கொக்கு, சின்ன நீர்க்காகம், சிறிய சீழ்க்கைச்சிரவி போன்ற பறவையினங்களுக்கு நந்தா ஏரி தாயகமாக உள்ளது.

மேற்கோள்கள்
-----------

1. 1 2  "RAMSAR WETLANDS SITES (As on August, 2022)". *ENVIS Centre on Wildlife & Protected Areas*. பார்க்கப்பட்ட நாள் 5 September 2022.
2. 1 2 3  "Nanda lake in Curchorem is Goa’s first Ramsar site". .